钦定古今图书集成/明伦汇编/官常典/第447卷 > 甘延寿
## 钦定古今图书集成/明伦汇编/官常典/第447卷 > 甘延寿

按《汉书》本传：“延寿，字君况，北地郁郅人也。少以良家
子善骑射，为羽林，投石拔距，绝于等伦。尝超逾羽林
亭楼。由是迁为郎试弁为期门。以材力爱幸，稍迁至
辽东太守，免官。车骑将军许嘉荐延寿为郎中、谏大
夫，使西域都护、骑都尉，与副校尉陈汤共诛斩郅支
单于。封义成侯。薨，谥曰壮侯。”